Amdavad : હોળીના તહેવાર ટાંણે જ ગૃહિણીઓને મોટી રાહત મળી છે. ઓઈલ કંપનીઓએ ગેસ સિલિંડરની કિંમતોમાં ઘટાડો કર્યો છે. આ વખતે સબસિડી વગરના ગેસ સિલિંડરની સાથો સાથ સબસિડી વાળા ગેસ સિલિંડરની કિંમતો પણ ઘટાડવામાં આવી છે. તેવી જ રીતે કોમર્શિયલ ઉપયોગમાં આવનારા 19 કિલોના ગેસ સિલિંડરના ભાવમાં ઘટાડો કરવામાં આવ્યો છે. તમામ પ્રકારના ગેસ સિલિંડર પર ભાવ ઘટાડો કરવામાં આવ્યો છે. ગેસ સિલિંડર પરનો આ ઘટાડો આજે 1લી માર્ચથી જ લાગુ થશે.